Všeobecne záväzné nariadenie číslo: VZN - 1 /2021

**OBEC KOKŠOV-BAKŠA**

V súlade s ustanovením § 6 ods. 2, zákona NR SR č. 369/1990 Z. z. o obecnom zriadení v znení neskorších predpisov

vydáva

**VŠEOBECNE ZÁVAZNÉ NARIADENIE OBCE**

**Kokšov-Bakša č. 1/2021**

**O správe a prevádzkovaní pohrebiska v obci Kokšov-Bakša**

Návrh tohto všeobecne záväzného nariadenia (VZN)

Vyvesený na úradnej tabuli obce dňa: 4.2.2021

Zverejnený na internetovej stránke obce dňa: 4.2.2021

Dátum začiatku lehoty na pripomienkové konanie: 5.2.2021

Dátum ukončenia pripomienkového konania: 19.2.2021

Vyhodnotenie pripomienok k návrhu VZN uskutočnené dňa: 22.2.2021

Schválené všeobecne záväzné nariadenie

|  |  |
| --- | --- |
| Na rokovaní obecného zastupiteľstva dňa: | 03.03.2021 |
| Vyhlásené vyvesením na úradnej tabuli obce dňa: | 04.03.2021 |
| VZN nadobúda účinnosť dňom: | 19.3.2021 |

 Mikuláš Hudák

 starosta obce

Obec Kokšov-Bakša v súlade s ustanovením § 6 ods. 2 zákona č.369/1990 Zb. o obecnom zriadení v znení neskorších predpisov a v zmysle § 17 zákona č. 131/2010 Z. z. o pohrebníctve (ďalej len „zákon o pohrebníctve“) vydáva

**Všeobecne záväzné nariadenie č. 1/2021**

**O správe a prevádzkovaní pohrebiska na území obce Kokšov-Bakša**

**Prevádzkový poriadok pohrebiska**

**§ 1**

**Úvodné ustanovenia**

1. Všeobecne záväzné nariadenie obce Kokšov-Bakša o správe a prevádzkovaní pohrebiska na

 území obce Kokšov-Bakša (ďalej len „prevádzkový poriadok pohrebiska“) upravuje správu

 a prevádzkovanie pohrebiska na území Obce Kokšov-Bakša (ďalej len obec).

2. Úcta k pamiatke zosnulých a spoločenské poslanie pohrebísk ako verejných zdravotno-

 technických zariadení, určených k pietnemu pochovávaniu zosnulých, alebo k ukladaniu ich

 spopolnených pozostatkov spôsobom, zodpovedajúcim zdravotným predpisom vyžadujú,

 aby pohrebiská boli udržiavané v takom stave, ako to zodpovedá ušľachtilým ľudským

 vzťahom, ale aj aby sa pri ich používaní dodržiavali zdravotné a iné právne predpisy.

**§ 2**

**Rozsah platnosti**

1. Tento prevádzkový poriadok upravuje prevádzku na verejnom pohrebisku nachádzajúcom

 sa v katastrálnom území Obce Kokšov-Bakša. Vzťahuje sa na prevádzkovateľa pohrebiska, na

 nájomníkov hrobových miest, na poskytovateľov služieb na pohrebisku a na návštevníkov

 pohrebiska.

**§ 3**

**Prevádzka pohrebiska**

1. Prevádzkovateľom pohrebiska, ktoré sa nachádza v katastrálnom území Obce Kokšov-Bakša

 je Obec Kokšov-Bakša, ktorá vykonáva prevádzku pohrebiska prostredníctvom poverených

 zamestnancov obce.

**§ 4**

**Služby poskytované prevádzkovateľom pohrebiska**

1. Prevádzkovanie pohrebísk zahŕňa najmä:

 a. výkopové práce súvisiace s pochovávaním alebo exhumáciou,

 b. pochovávanie,

 c. vykonanie exhumácie,

 d. správu a údržbu pohrebiska, vrátane domu smútku,

 e. správu a údržbu komunikácií a zelene na pohrebisku,

 f. vedenie evidencie súvisiacej s prevádzkovaním pohrebiska.

2. Iné osoby môžu vykonávať práce uvedené v ods. 1 len s predchádzajúcim písomným

 súhlasom prevádzkovateľa.

3. Uložiť rakvu s ľudskými pozostatkami do hrobovej jamy môžu vykonať i iné osoby, napr.

 požiarnici, poľovníci, vojaci a pod., na základe požiadavky oprávnenej osoby pod dozorom

 prevádzkovateľa.

4. Na zmenu prevádzkového poriadku pohrebiska potrebuje prevádzkovateľ pohrebiska súhlas

 obecného zastupiteľstva obce.

**§ 5**

**Pochovávanie**

1. O tom, na ktorom pohrebisku má byť pochované telo zosnulej osoby, rozhoduje ten, kto

 pohreb obstaráva (ďalej len „obstarávateľ pohrebu“).

2. Ľudské pozostatky, ktoré nie sú uložené v chladiacom zariadení, sa musia pochovať do 96

 hodín od úmrtia, nie však pred uplynutím 24 hodín od úmrtia. Ľudské pozostatky, ktoré sú

 uložené v chladiacom zariadení, sa musia pochovať do 14 dní od úmrtia, okrem prípadov

 uvedených v § 8 ods. 4 písm. h) zákona č. 131/2010 Z. z., teda ak boli ľudské pozostatky

 uložené do mraziaceho zariadenia, ktoré zabezpečí trvale udržiavanie teploty pod teplotu –

 10 ˚C. Ak bola vykonaná pitva, možno mŕtveho pochovať ihneď po pitve. Ak bola pitva

 nariadená v trestnom konaní, ľudské pozostatky možno pochovať len so súhlasom

 prokurátora, alebo vyšetrovateľa, ktorý súhlas vydá po prehliadke a pitve bez odkladu.

 Ľudské pozostatky, ktoré sú uložené v mraziacom zariadení, sa musia pochovať do 30 dní od

 uloženia, pohrebná služba môže v odôvodnených prípadoch umožniť predĺženie tejto

 lehoty.

3. Pochováva sa uložením ľudských pozostatkov do hrobu alebo hrobky na pohrebisku, alebo

 uložením urny s popolom na pohrebisku.

4. Prevádzkovateľ pohrebiska umožňuje pochovať potratený ľudský plod alebo predčasne

 odňatý ľudský plod.

5. Prevádzkovateľ pohrebiska neumožňuje ekologické pochovávanie.

6. Pochovávať na pohrebisku iné ako ľudské pozostatky a ľudské ostatky je zakázané. Rovnako

 sa zakazuje vystavovať v dome smútku ľudské pozostatky nakazené nebezpečnou chorobou.

**§ 6**

**Ukladanie tiel do hrobu a hrobky**

1. Ľudské pozostatky alebo ľudské ostatky musia byť uložené v hrobe najmenej do uplynutia

 tlecej doby (najmenej 10 rokov).

 **Tlecia doba** pre pohrebisko uvedené v § 2 ods. 1 tohto poriadku **je 10 rokov.**

2. Do jedného hrobu sa ukladajú spravidla len jedny ľudské pozostatky alebo ľudské ostatky.

 Pred uplynutím tlecej doby sa môžu do toho istého hrobu uložiť ďalšie ľudské pozostatky, ak

 je ich možné umiestniť nad úroveň naposledy pochovaných ľudských ostatkov a vrstva

 uľahnutej zeminy nad vrchnou rakvou bude najmenej 1,0 meter.

3. Do hrobky je možné uložiť aj viacero rakiev, resp. urien s ľudskými pozostatkami alebo

 s ľudskými ostatkami. Rakva uložená do hrobky musí byť zabezpečená pred únikom zápachu

 do okolia a musí byť vyrobená tak, aby chránila ľudské ostatky pred hlodavcami.

**§ 7**

**Ukladanie spopolnených pozostatkov**

1. Spopolnenie je spálenie ľudských pozostatkov alebo ľudských ostatkov v krematóriu.

2. Spopolnené ľudské pozostatky alebo ľudské ostatky (ďalej len „popol“) sa ukladajú podľa

 vôle zosnulého vyslovenej za života, alebo podľa želania obstarávateľa pohrebu buď v urne

 na pohrebisku do už existujúceho hrobu, resp. hrobky s predchádzajúcim súhlasom

 nájomcu hrobového miesta alebo v urne na pohrebisku na mieste vyhradenom na tento

 účel.

**§ 8**

**Exhumácia**

1. Pred uplynutím tlecej doby možno ľudské ostatky exhumovať na žiadosť:

 a) orgánov činných v trestnom konaní,

 b) obstarávateľa pohrebu alebo

 c) blízkej osoby, ak obstarávateľ pohrebu už nežije alebo ak obstarávateľom pohrebu bola

 obec.

2. Žiadosť o exhumáciu musí mať písomnú formu a musí obsahovať

 a) posudok regionálneho úradu verejného zdravotníctva,

 b) list o prehliadke mŕtveho a štatistické hlásenie o úmrtí,

 c) nájomnú zmluvu vydanú prevádzkovateľom pohrebiska, kde budú ľudské ostatky uložené.

3. Náklady na exhumáciu uhradí ten, kto o ňu požiadal.

**§ 9**

**Užívanie hrobového miesta**

1. Hrobové miesto je miesto na pohrebisku určené na vybudovanie hrobu, hrobky alebo na

 uloženie urny.

2. Právo užívať hrobové miesto vzniká na základe nájomnej zmluvy. Uzavretím nájomnej

 zmluvy prevádzkovateľ pohrebiska prenecháva za nájomné nájomcovi hrobové miesto na

 uloženie ľudských pozostatkov alebo ľudských ostatkov. Nájomná zmluva sa uzatvára na

 dobu neurčitú, nesmie byť vypovedaná skôr ako po uplynutí tlecej doby stanovenej predané

 pohrebisko.

3. Pri úmrtí nájomcu prednostné právo na uzavretie nájomnej zmluvy majú dedičia; ak je

 dedičov viac, ten z dedičov, ktorý sa prihlásil ako prvý.

4. Výška poplatkov za jednotlivé cintorínske úkony je uvedená v prílohe č. 1 .

5. Prevádzkovateľ vedie evidenciu voľných hrobových miest, ako i situačný plán pohrebiska

 a na požiadanie umožní osobám, aby do nich nahliadli.

6. Právo na užívanie hrobového miesta sa preukazuje:

 - evidenciou prevádzkovateľa pohrebiska alebo potvrdením o zaplatení poplatku za

 prepožičanie miesta, alebo zmluvou o zapožičaní hrobového miesta,

 - písomnou nájomnou zmluvou a potvrdením o zaplatení nájomného.

**§ 10**

**Povinnosti prevádzkovateľa pohrebiska**

1. Prevádzkovateľ je povinný:

 a) prevziať ľudské pozostatky alebo ľudské ostatky, ak je úmrtie doložené:

 - listom o prehliadke mŕtveho a štatistickým hlásením o úmrtí vystaveným lekárom, ktorý

 vykonal prehliadku mŕtveho,

 - pasom pre mŕtvolu, ak ide o medzinárodnú prepravu ľudských pozostatkov alebo

 ostatkov,

 - ak ide o podozrenie zo spáchania trestného činu, prevádzkovateľ pohrebiska prevezme

 ľudské pozostatky len s písomným súhlasom orgánu činného v trestnom konaní,

b) prevádzkovať pohrebisko v súlade so schváleným prevádzkovým poriadkom pohrebiska,

c) viesť evidenciu hrobových miest a evidenciu prevádzkovania pohrebiska,

d) uzatvárať nájomné zmluvy na užívanie hrobových miest, evidovať a prijímať platby za

 hrobové miesto,

e) umožniť prítomnosť obstarávateľa pohrebu a blízkych osôb pri konečnom uzavretí rakvy

 pred pochovaním,

f) ľudské pozostatky osoby, ktorá bola v čase úmrtia nakazená infekčnou chorobou sa musia

 uložiť do uzatvorenej konečnej rakvy,

g) zdržať sa v styku s pozostalými necitlivého správania a pri smútočných obradoch umožniť

 účasť cirkvi a iných osôb v súlade s prejavenou vôľou obstarávateľa pohrebu,

h) písomne informovať nájomcu o:

 - skutočnosti, že uplynie lehota na ktorú bolo nájomné zaplatené,

 - dátume ku ktorému sa má pohrebisko zrušiť, ak mu je známa jeho adresa.

i) ak zistí, že ľudské ostatky nie sú ani po uplynutí ustanovenej tlecej doby zotleté, tleciu dobu

 primerane predĺžiť a na tento účel vyžiadať posudok Regionálneho úradu verejného

 zdravotníctva. Na základe tohto posudku upraviť prevádzkový poriadok pohrebiska.

2. Prevádzkovateľ je ďalej povinný:

a) starať sa o zeleň nachádzajúcu sa na pohrebisku, vrátane jej pravidelnej údržby,

b) vykonávať úpravu a čistenie komunikácií na pohrebisku,

c) spravovať a udržiavať objekty nachádzajúce sa na pohrebisku, ako sú domy smútku a iné objekty tvoriace vybavenosť pohrebiska,

d) starať sa o inžinierske siete na pohrebisku,

e) starať sa o oplotenie pohrebiska,

f) zabezpečovať poriadok a čistotu na pohrebisku,

g) vykonávať dozor nad dodržiavaním tohto prevádzkového poriadku pohrebiska,

h) zriaďovať miesta na hroby, miesta na urnové hroby alebo miesta na hrobky (ďalej len „hrobové miesta“) na cintoríne, ktorý spravuje a prevádzkuje,

i) vykonávať po zasypaní hrobovej jamy zemou navŕšenie hrobu a jeho úpravu,

j) osádzať urnové miesta,

k) ukladať urny so spopolnenými telesnými pozostatkami zomretého v urnách do hrobových

 miest,

l) značiť hrobové miesta,

m) starať sa o poriadok v dome smútku v rámci hygienicko-sanitárneho režimu údržby, pred

 uložením ľudských pozostatkov a ľudských ostatkov umyť chladiace zariadenie a podlahu

 čistiacim prostriedkom a 1x do mesiaca vykonať dezinfekciu dezinfekčným prostriedkom na

 to určeným,

n) zabezpečiť vývoz a likvidáciu odpadu,

o) umiestniť na informačných tabuliach pohrebiska cenník služieb,

p) umožniť pochovať potratený ľudský plod alebo predčasne odňatý ľudský plod,

q) zabezpečiť po vykopaní hrobu fotografickú fotodokumentáciu, ktorá potvrdí splnenie

 požiadaviek podľa zákona a uchovávať ju najmenej do uplynutia tlecej doby.

 Fotodokumentácia by mala splnenie požiadaviek preukázať napríklad prostredníctvom

 priloženého meradla s čitateľným údajom o hĺbke hrobu viditeľným na fotografii alebo sérii

 fotografií.

**§ 11**

**Povinnosti nájomcu pri starostlivosti o prepožičané miesto**

1. Užívateľ je povinný udržiavať prepožičané miesto v riadnom stave.

2. Ak prevádzkovateľ pohrebiska zistí nedostatky v starostlivosti o prepožičané miesto, vyzve

 užívateľa, aby ich v primeranej lehote odstránil. Ak sa tak nestane alebo nie je známa adresa

 oprávneného alebo ak je nebezpečenstvo z omeškania, urobí prevádzkovateľ pohrebiska

 potrebné opatrenia na náklady oprávneného.

3. Zvädnuté alebo ináč znehodnotené kytice, vence a iné netrvanlivé ozdoby je

 prevádzkovateľ pohrebiska oprávnený z jednotlivých hrobov aj sám odstrániť.

**§ 12**

**Doba sprístupnenia pohrebiska verejnosti**

1. Pohrebisko je prístupné verejnosti denne:

- od 1. apríla do 30. septembra kalendárneho roka – od 7.00 hod. do 21.00 hod.

- od 1. októbra do 31. marca kalendárneho roka – od 7.00 hod. do 19.00 hod.

2. Prevádzkovateľ pohrebiska môže v odôvodnených prípadoch obmedziť prístup verejnosti

 na pohrebisko.

3. Sprístupnenie pohrebiska iným osobám v súvislosti s uskutočňovaním prác mimo

 stanovenej doby je možné po dohode s prevádzkovateľom.

4. Deťom do 10 rokov je vstup na pohrebisko dovolený len v sprievode dospelých osôb.

5. Návštevníci sú povinní pohrebisko opustiť pred uplynutím stanovených otváracích hodín

 bez osobitného upozornenia prevádzkovateľom.

**§ 13**

**Správanie sa na pohrebisku**

1. Návštevníci pohrebiska sú povinní správať sa na pohrebisku primerane k piete miesta,

 zdržať sa konania, ktorým by rušili pokoj zomrelých, dôstojnosť obradov pri pochovávaní,

 alebo ktoré by urážalo pozostalých. Predovšetkým je zakázané správať sa hlučne,

 odhadzovať odpadky mimo vyhradených miest a poškodzovať hroby a ich príslušenstvo, ako

 i ostatné zariadenie pohrebiska.

2. Do areálu pohrebiska sa zakazuje vodiť zvieratá.

3. V areáli pohrebiska sa zakazuje fajčiť, požívať alkohol, alebo iné omamné látky. Osobám pod

 vplyvom alkoholu alebo iných omamných látok sa vstup na pohrebisko zakazuje.

4. Odpad je možné odkladať len na miestach alebo v nádobách určených prevádzkovateľom.

5. V areáli pohrebiska sa zakazuje jazdiť na bicykli, kolobežkách, skateboardoch a kolieskových

 korčuliach.

6. Vstupovať do areálu pohrebiska s motorovými vozidlami alebo inými dopravnými

 prostriedkami, s výnimkou bicyklov a vozíkov pre invalidov, je možné len so súhlasom

 prevádzkovateľa pohrebiska, a len po určených komunikáciách.

7. Svietidlá ( sviečky, lampáše) možno na pohrebisku zapaľovať, len ak sú vhodným spôsobom

 zabezpečené proti vzniku požiaru.

8. Prevádzkovateľ pohrebiska je oprávnený v odôvodnených prípadoch rozsvecovanie svetiel

 obmedziť alebo celkom zakázať.

9. Kytice bez nádob na vodu, sviečky a vence možno umiestňovať len na plochy, ktoré sú na

 tento účel vyhradené. Prevádzkovateľ je oprávnený zvädnuté alebo inak znehodnotené

 kvetinové dary a iné predmety odstrániť.

**§ 14**

**Stavby**

1. K zriadeniu stavby hrobu náhrobku, hrobky, rámu alebo k prestavbe alebo úprave už existujúcej stavby na pohrebisku je potrebný predchádzajúci písomný súhlas prevádzkovateľa.

2. Pri vyhotovení stavby alebo pri jej úprave musí sa stavebník riadiť úpravami správy

 pohrebiska, najmä pokiaľ ide o tvar, rozmery, výzdobu alebo druh použitého materiálu.

Pritom:

a) základy musia byť vykopané do nezamŕzajúcej hĺbky a musia byť dimenzované so zreteľom na únosnosť pôdy,

b) dno hrobu musí byť najmenej 50 cm nad hladinou spodnej vody,

c) pochovávacia plocha musí byť v rozmeroch

 - pri hrobe najmenej 80 cm x 200 cm

 - pri hrobke najmenej 90 cm x 200 cm

 - pri detskom hrobe najmenej 60 cm x 160 cm

 - pri hrobe pre dieťa mladšie ako 3 roky najmenej 50 cm x 100 cm

 - pre potratený ľudský plod alebo predčasne odňatý ľudský plod najmenej 50 cm x 70 cm

d) uličky medzi hrobmi ( hrobkami) musia byť najmenej 30 cm,

e) steny medzi jednotlivými hrobmi musia byť najmenej 60 cm,

f) vrstva hliny určená na pokrytie rakvy v hrobe musí byť najmenej 140 cm so zreteľom na

 úroveň okolia hrobu, ak ide o rakvu s potrateným ľudským plodom alebo predčasne

 odňatým ľudským plodom, vo výške 70 cm,

g) predné a zadné hrany rámov musia byť v jednej priamke s prednými a zadnými hranami

 susedných rámov,

h) pri stavbe náhrobku musia jednotlivé kusy do seba zapadať,

i) pri svahovitom teréne musí byť stavba a jej príslušenstvo rovnomerne odstupňované.

3. Po ukončení stavebných prác je stavebník povinný na svoje náklady okolie hrobu vyčistiť

 a odstrániť stavebný materiál.

4. Je zakázané odstraňovať stavby bez súhlasu správy pohrebiska, alebo odnášať z pohrebiska

 časti náhrobkov, hrobiek alebo iných stavieb na pohrebisku, upravovať rozmery, bez

 súhlasu prevádzkovateľa pohrebiska.

**§ 15**

**Stromy a kry**

1. Stromy a kry možno vysadzovať na prenajatom hrobovom mieste len s predchádzajúcim

 písomným súhlasom prevádzkovateľa pohrebiska.

2. Prevádzkovateľ pohrebiska môže výsadbu, ak to uzná za potrebné, odstrániť. Nájomcovia

 hrobových miest ani iné osoby nesmú bez súhlasu prevádzkovateľa zasahovať do zelene

 vysadenej prevádzkovateľom.

**§ 16**

**Lavičky**

1. Lavičky možno na pohrebisku umiestňovať len s písomným súhlasom prevádzkovateľa

 pohrebiska, ktorý môže určiť rozmery i tvar lavičky, prípadne spôsob ich upevnenia.

2. Lavičky môžu používať všetci návštevníci pohrebiska.

**§ 17**

**Spôsob nakladania s odpadmi**

1. Odpady vznikajúce prevádzkovaním pohrebiska likviduje prevádzkovateľ pohrebiska

 spôsobom v obci obvyklým v súlade s VZN o nakladaní s odpadmi.

**§ 18**

**Zrušenie pohrebiska**

1. Pohrebisko môže zrušiť len obec. Pohrebisko možno zrušiť až po uplynutí tlecej doby

 všetkých ľudských ostatkov uložených na pohrebisku.

2. Pohrebisko možno pred uplynutím tlecej doby uvedenej v odseku 1 zrušiť len ak by ďalším

 pochovávaním na pohrebisku mohlo dôjsť k ohrozeniu zdravia ľudí alebo kvality podzemnej

 vody, môže pochovávanie zakázať príslušný orgán štátnej správy a z dôvodu verejného

 záujmu na základe podnetu príslušného orgánu štátnej správy.

3. Podrobnosti v súvislosti so zrušením pohrebiska upravuje ustanovenie § 23 zákona č.

 131/2010 Z. z. o pohrebníctve.

**§19**

**Záverečné ustanovenia**

1. Na tomto všeobecne záväznom nariadení sa uznieslo Obecné zastupiteľstvo obce Kokšov-

 Bakša uznesením č. 7/2021 dňa 3.3.2021.

2. Toto všeobecne záväzné nariadenie nadobúda účinnosť 15 dňom od vyvesenia na úradnej

 tabuli.

3. Nadobudnutím účinnosti tohto nariadenia stráca účinnosť a platnosť Všeobecne záväzného

 nariadenia obce Kokšov-Bakša č. 1/2015 Prevádzkový poriadok pohrebiska obce Kokšov-

 Bakša zo dňa 30.04.2015.

Mikuláš Hudák

starosta obce

**Príloha č. 1 k VZN č. 1/2021**

**O správe a prevádzkovaní pohrebiska za území obce Kokšov-Bakša**

**Cenník služieb**

**1. Poplatok za prenájom hrobového miesta:**

|  |  |
| --- | --- |
| **Hrob, hrobka, dvojhrobka alebo trojhrobka nad sebou na dobu 10 rokov** | **33,20 €** |
| **Dvojhrobka alebo viachrobka vedľa seba na dobu 10 rokov** | **66,40 €** |
| **Detský hrob na dobu 10 rokov** | **16,60 €** |
| **Pre zomrelých, ktorí nemali v obci trvalý pobyt, ale mali iný vzťah k obci poplatky za prenájom hrobového miesta alebo urny sa zvyšujú desaťnásobne. Obnova užívacieho práva zostáva v pôvodnej výške.** |  |

**2. Poplatok za použitie chladiaceho zariadenia: 5,00 eur za každý aj začatý deň**

**3. Poplatok za prenájom domu smútku: 5,00 eur**